ddrg/super_eurlex huggingface dataset:
Úradný vestník L 186 , 08/07/1981 S. 0022 - 0022

Španielske špeciálne vydanie: Kapitola 03 Zväzok 22 S. 0126

Portugalské špeciálne vydanie Kapitola 03 Zväzok 22 S. 0126



Rozhodnutie Rady z 24. júna 1981, ktorým sa menia a dopĺňajú rozhodnutia 73/88/EHS, 77/97/EHS, 79/509/EHS, 79/510/EHS, 80/877/EHS, 80/1096/EHS a 80/1097/EHS, pokiaľ ide o postupy Stáleho veterinárneho výboru (81/477/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže Stály veterinárny výbor zriadený rozhodnutím Rady 68/361/EHS [3] vyjadril svoje stanovisko v súlade s postupmi, ktoré sú platné do 21. alebo prípadne 22. júna 1981; keďže záležitosť bola postúpená výboru prvýkrát 22. decembra 1972; keďže uplynul dostatočný čas na to, aby bolo možné dosiahnuť konečné rozhodnutie o týchto postupoch; keďže platnosť uvedených postupov by preto nemala byť ďalej obmedzená; keďže skúsenosti získané z používania súčasných postupov ukázali, že postupy vo všeobecnosti tvoria účinnú metódu na rýchle prijatie rozhodnutí, pre ktoré boli v prvom rade navrhnuté; keďže okrem toho je po pristúpení Grécka tiež potrebné upraviť počet hlasov tvoriacich požadovanú väčšinu vo výbore pre akty prijaté po prijatí Aktu o pristúpení z roku 1979, ktoré ešte neboli prispôsobené, PRIJALA TOTO ROZHODNUTIE: Článok 1 Tieto ustanovenia sa týmto zrušujú: - článok 8 rozhodnutia 73/88/EHS [4], - článok 7 rozhodnutia 77/97/EHS [5], - článok 6 rozhodnutí 79/509/EHS [6], 79/510/EHS [7] a 80/877/EHS [8], - článok 7 rozhodnutia 80/1096/EHS [9], - článok 9 rozhodnutia 80/1097/EHS [10]. Článok 2 V článku 5 ods. 3 rozhodnutí 79/509/EHS, 79/510/EHS a 80/877/EHS, v článku 6 ods. 3 rozhodnutia 80/1096/EHS a v článku 8 ods. 3 rozhodnutia 80/1097/EHS sa číslo "41" nahrádza číslom "45". Článok 3 Rada do 1. júla 1987 na základe správy od Komisie o fungovaní Stáleho veterinárneho výboru, obsahujúcej v prípade potreby aj príslušné návrhy, opätovne preskúma postup uvedeného výboru. Článok 4 Toto rozhodnutie je adresované členským štátom. V Luxemburgu 24. júna 1981 Za Radu predseda G. M. V. van Aardenne [1] Ú. v. ES C 102, 5.5.1981, s. 4. [2] Stanovisko doručené 19. júna 1981 (zatiaľ neuverejnené v úradnom vestníku). [3] Ú. v. ES L 255, 18.10.1968, s. 23. [4] Ú. v. ES L 106, 20.4.1973, s. 26. [5] Ú. v. ES L 26, 31.1.1977, s. 78. [6] Ú. v. ES L 133, 31.5.1979, s. 27. [7] Ú. v. ES L 133, 31.5.1979, s. 29. [8] Ú. v. ES L 250, 23.9.1980, s. 12. [9] Ú. v. ES L 325, 1.12.1980, s. 5. [10] Ú. v. ES L 325, 1.12.1980, s. 8. --------------------------------------------------
Úradný vestník L 064 , 11/03/1981 S. 0013 - 0013

Fínske špeciálne vydanie: Kapitola 3 Zväzok 13 S. 0022

Španielske špeciálne vydanie: Kapitola 03 Zväzok 21 S. 0050

Švédske špeciálne vydanie: Kapitola 3 Zväzok 13 S. 0022

Portugalské špeciálne vydanie Kapitola 03 Zväzok 21 S. 0050



Rozhodnutie Komisie z 10. februára 1981, ktorým sa mení a dopĺňa rozhodnutie 80/755/EHS, ktorým sa povoľuje tlač predpísaných informácií nezmazateľnou farbou na obaloch osiva obilnín (81/109/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/402/EHS zo 14. júna 1966 o obchodovaní s osivom obilnín [1], naposledy zmenenú a doplnenú smernicou 79/692/EHS [2], a najmä na jej poslednú vetu článku 10 ods. 1 písm. a), keďže v prípade, že obaly nie sú označené úradnými etiketami v súlade so stanoviskami stanovenými v smernici 66/402/EHS, osivo obilnín nesmie byť za takýchto podmienok uvedené na trh; keďže podľa týchto ustanovení sa môže, na základe vzoru stanoveného pre etiketu, povoliť tlač predpísaných informácií nezmazateľnou farbou na samotných obaloch; keďže takéto oprávnenie by malo byť udelené podľa určitých podmienok, ktoré zaistia, že zodpovednosť nesie uznávajúci orgán; keďže Komisia už takéto oprávnenie podľa rozhodnutia 80/755/EHS [3] udelila; keďže počas uplatňovania uvedeného rozhodnutia sa preukázalo, že to isté by sa malo zmeniť a doplniť, pokiaľ ide o predpísané informácie, ktoré sa majú tlačiť alebo označiť na obaloch pri odoberaní vzoriek; keďže opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TOTO ROZHODNUTIE: Článok 1 Článok 1 ods. 2 písm. c) rozhodnutia 80/755/EHS sa týmto mení a dopĺňa takto: - "príloha IV, časť A, písm. a), bod 3.3a a bod 6" sa nahrádza "prílohou IV, časť A, písm. a), bod 3 a bod 3a" - v nemeckom texte sa "nicht vor" nahrádza "bei". Článok 2 Toto rozhodnutie je adresované členským štátom. V Bruseli 10. februára 1981 Za Komisiu Poul Dalsager člen Komisie [1] Ú. v. ES 125, 11.7.1966, s. 2309/66. [2] Ú. v. ES L 205, 13.8.1979, s. 1. [3] Ú. v. ES L 207, 9.8.1980, s. 37. --------------------------------------------------
Úradný vestník L 311 , 30/10/1981 S. 0001 - 0001

Španielske špeciálne vydanie: Kapitola 10 Zväzok 1 S. 0087

Portugalské špeciálne vydanie Kapitola 10 Zväzok 1 S. 0087



Rozhodnutie Rady guvernérov z 13. mája 1981, ktorým sa mení štatút Európskej investičnej banky v súvislosti s prijatím ECU ako zúčtovacej jednotky banky RADA GUVERNÉROV EURÓPSKEJ INVESTIČNEJ BANKY, berúc do úvahy, že na základe zmluvy z 10. júla 1975, ktorou sa menia a dopĺňajú niektoré ustanovenia Protokolu o štatúte Európskej investičnej banky, Rada guvernérov môže jednomyseľne na návrh Správnej rady zmeniť definíciu zúčtovacej jednotky a metódu prepočtu čiastok vyjadrených v zúčtovacích jednotkách na národné meny a naopak, so zreteľom na svoje rozhodnutie z 30. decembra 1977, so zreteľom na články 4 a 7 štatútu, so zreteľom na návrh Správnej rady z 31. marca 1981, ROZHODLA JEDNOMYSEĽNE TAKTO: 1. V článku 4 ods. 1 štatútu banky sa druhý pododsek, ktorým sa vymedzuje zúčtovacia jednotka, nahradzuje týmto: "Zúčtovacia jednotka sa definuje ako ECU používané Európskymi spoločenstvami." 2. Metóda výpočtu zúčtovacej jednotky banky uvedená v jej rozhodnutí z 30. decembra 1977 sa zrušuje. 3. Toto rozhodnutie nadobúda účinnosť 1. januára 1981. 4. Toto rozhodnutie sa netýka rozhodnutí, ktoré prijme Rada guvernérov na základe článku 4 ods. 1 tretieho pododseku a článku 7 ods. 4 štatútu banky. Za Radu guvernérov predseda G. Fitzgerald tajomník E. Greppi --------------------------------------------------
Úradný vestník L 116 , 30/04/1982 S. 0018 - 0018

Španielske špeciálne vydanie: Kapitola 12 Zväzok 4 S. 0059

Portugalské špeciálne vydanie Kapitola 12 Zväzok 4 S. 0059



Rozhodnutie Rady z 26. apríla 1982, ktorým sa schvaľuje uzavretie protokolov Komisiou so Švédskym kráľovstvom a Švajčiarskou konfederáciou, ktorými sa menia a dopĺňajú dohody o spolupráci v oblasti riadenej termonukleárnej fúzie a fyziky plazmy (82/269/Euratom) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 101, so zreteľom na návrh predložený Komisiou, keďže Komisia v súlade so smernicami Rady dojednala protokoly, ktoré menia a dopĺňajú dohody o spolupráci so Švédskom a Švajčiarskom v oblasti riadenej termonukleárnej fúzie a fyziky plazmy; keďže sa následne odporúča schváliť uzavretie týchto protokolov Komisiou, ROZHODLA TAKTO: článok Jediný Uzavretie protokolov Komisiou so Švédskym kráľovstvom a Švajčiarskou konfederáciou, ktorými sa menia a dopĺňajú dohody o spolupráci v oblasti riadenej termonukleárnej fúzie a fyziky plazmy, sa týmto schvaľujú. Text týchto protokolov je pripojený k tomuto rozhodnutiu. V Luxemburgu 26. apríla 1982 Za Radu predseda L. Tindemans --------------------------------------------------
Úradný vestník L 234 , 09/08/1982 S. 0008 - 0008

Španielske špeciálne vydanie: Kapitola 04 Zväzok 1 S. 0235

Portugalské špeciálne vydanie Kapitola 04 Zväzok 1 S. 0235



Rozhodnutie Rady z 19. júla 1982 o uzatvorení dohody medzi Európskym hospodárskym spoločenstvom a vládou Senegalskej republiky, ktorou sa mení a dopĺňa dohoda o rybolove pri pobreží Senegalu, podpísaná 15. júna 1979, a k nej sa vzťahujúci protokol (82/531/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže spoločenstvo a Senegal viedli rokovania v súlade s druhým pododsekom článku 17 Dohody medzi vládou Senegalskej republiky a Európskym hospodárskym spoločenstvom o rybolove pri pobreží Senegalu [2] s cieľom stanoviť zmeny alebo doplnky príloh alebo protokolu uvedenému v jej článku 9; keďže po týchto rokovaniach bola 21. januára 1982 podpísaná dohoda, ktorou sa mení a dopĺňa uvedená dohoda o rybolove, a protokol; keďže je v záujme spoločenstva dohodu schváliť; keďže uzatvorením dohody sa rozhodnutie Rady 81/1055/EHS z 21. decembra 1981 o uzatvorení dohody vo forme výmeny listov, ktorou sa stanovuje predbežné uplatňovanie dohody medzi vládou Senegalskej republiky a Európskym hospodárskym spoločenstvom, ktorou sa mení a dopĺňa dohoda o rybolove pri pobreží Senegalu, a protokolu k nej, stáva zbytočným [3], ROZHODLA TAKTO: Článok 1 Dohoda medzi Európskym hospodárskym spoločenstvom a vládou Senegalskej republiky, ktorou sa mení a dopĺňa dohoda o rybolove pri pobreží Senegalu, podpísaná 15. júna 1979, a k nej sa vzťahujúci protokol, sa týmto schvaľuje v mene spoločenstva. Texty uvedené v prvom pododseku sú pripojené k tomuto rozhodnutiu. Článok 2 Predseda Rady predloží oznámenie stanovené v článku 2 dohody [4]. Článok 3 Rozhodnutie 81/1055/EHS sa týmto zrušuje s účinnosťou od vstupu dohody do platnosti. V Bruseli 19. júla 1982 Za Radu predseda B. Westh [1] Ú. v. ES C 125, 17.5.1982, s. 188. [2] Ú. v. ES L 226, 29.8.1980, s. 17. [3] Ú. v. ES L 379, 31.12.1981, s. 64. [4] Deň vstupu dohody do platnosti uverejní Generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 210 , 19/07/1982 S. 0010 - 0022

Fínske špeciálne vydanie: Kapitola 15 Zväzok 4 S. 0010

Španielske špeciálne vydanie: Kapitola 15 Zväzok 3 S. 0215

Švédske špeciálne vydanie: Kapitola 15 Zväzok 4 S. 0010

Portugalské špeciálne vydanie Kapitola 15 Zväzok 3 S. 0215



Rozhodnutie Rady z 24. júna 1982 o uzavretí Dohovoru o ochrane sťahovavých druhov voľne žijúcich živočíchov (82/461/EHS) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, a najmä jej článok 235, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže deklaráciou z 22. novembra 1973 [3] Európske spoločenstvá prijali akčný program pre životné prostredie, ktorý bol doplnený uznesením zo 17. mája 1977 [4]; keďže cieľom environmentálnej politiky spoločenstva, ako je definované v uvedených aktoch, je zlepšovanie kvality života a ochrana životného prostredia; keďže Rada prijala smernicu 79/409/EHS o ochrane voľne žijúceho vtáctva [5]; keďže spoločenstvo sa zúčastnilo na rokovaniach o uzavretí Dohovoru o ochrane sťahovavých druhov voľne žijúcich živočíchov; keďže spoločenstvo nevyhnutne musí uzavrieť dohovor, aby mohlo dojednať a uzavrieť regionálne zmluvy ustanovené v uvedenom dohovore v rozsahu, v akom tieto zmluvy, podľa smernice 79/409/EHS, patria do výhradnej právomoci spoločenstva; keďže uzavretie dohovoru spoločenstvom nepredpokladá rozšírenie výhradných právomocí spoločenstva pri žiadnych právnych aktoch, ktoré spoločenstvo pravdepodobne prijme neskôr; keďže s ohľadom na osobitnú prírodnú situáciu Grónska a životné podmienky jeho obyvateľstva by Grónsko malo byť vyňaté z pôsobnosti dohovoru, ROZHODLA TAKTO: Článok 1 Dohovor o ochrane sťahovavých druhov voľne žijúcich živočíchov sa týmto v mene Európskeho hospodárskeho spoločenstva schvaľuje. Znenie dohovoru je pripojené k tomuto rozhodnutiu. Článok 2 Predseda Rady uloží listinu o pristúpení, ustanovenú článkom XVII dohovoru pre územia, na ktoré sa vzťahuje Zmluva o založení Európskeho hospodárskeho spoločenstva, okrem Grónska, podľa podmienok ustanovených v uvedenej zmluve. V Luxemburgu 24. júna 1982 Za Radu predseda F. Aerts [1] Ú. v. ES C 327, 14.12.1981, s. 95. [2] Ú. v. ES C 300, 18.11.1980, s. 15. [3] Ú. v. ES C 112, 20.12.1973, s. 1. [4] Ú. v. ES C 139, 13.6.1977, s. 1. [5] Ú. v. ES C 103, 25.4.1979, s. 1. --------------------------------------------------
Úradný vestník L 378 , 31/12/1982 S. 0024 - 0024

Fínske špeciálne vydanie: Kapitola 4 Zväzok 1 S. 0065

Španielske špeciálne vydanie: Kapitola 04 Zväzok 2 S. 0044

Švédske špeciálne vydanie: Kapitola 4 Zväzok 1 S. 0065

Portugalské špeciálne vydanie Kapitola 04 Zväzok 2 S. 0044



Rozhodnutie Rady z 13. decembra 1982 o uzavretí Dohovoru o zachovaní lososov v severnom Atlantickom oceáne (82/886/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43 so zreteľom na odporúčanie Komisie, so zreteľom na stanovisko Európskeho parlamentu [1], keďže na zaistenie zachovania, obnovenia, zvýšenia a rozumného riadenia zásob lososov v severnom Atlantickom oceáne je nevyhnutná medzinárodná spolupráca; keďže sa spoločenstvo zúčastnilo na rokovaniach, ktoré vyvrcholili prijatím Dohovoru o zachovaní lososov v severnom Atlantickom oceáne diplomatickou konferenciou konanou v Reykjaviku od 18. do 22. januára 1982; keďže tento dohovor berie do úvahy ustanovenia o zásobách anadromných rýb v návrhu Dohovoru Tretej konferencie Spojených národov o morskom práve; keďže dohovor poskytuje užitočný rámec pre medzinárodnú spoluprácu v otázke zachovania, obnovenia, zvýšenia a rozumného riadenia zásob lososov v severnom Atlantickom oceáne; keďže dohovor vytvára uspokojivú rovnováhu medzi záujmami štátov, z riek ktorých lososy pochádzajú, a ostatných štátov, pod ktorých právomoc spadajú oblasti rybolovu, v ktorých sa lososy lovia, ROZHODLA TAKTO: Jediný článok Dohovor o zachovaní lososov v severnom Atlantickom oceáne sa týmto v mene Európskeho hospodárskeho spoločenstva schvaľuje. Text dohovoru sa pripája k tomuto rozhodnutiu. V Bruseli 13. decembra 1982 Za Radu predseda N. A. Kofoed [1] Ú. v. ES C 238, 13.9.1982, s. 106. --------------------------------------------------
Úradný vestník L 204 , 12/07/1982 S. 0027 - 0028

Fínske špeciálne vydanie: Kapitola 2 Zväzok 3 S. 0129

Španielske špeciálne vydanie: Kapitola 02 Zväzok 9 S. 0097

Švédske špeciálne vydanie: Kapitola 2 Zväzok 3 S. 0129

Portugalské špeciálne vydanie Kapitola 02 Zväzok 9 S. 0097



Rozhodnutie Rady zo 14. júna 1982, ktorým sa v mene spoločenstva prijíma odporúčanie Rady pre colnú spoluprácu, týkajúce sa colných požiadaviek na obchodné faktúry (82/457/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na odporúčanie Komisie, keďže odporúčanie Rady pre colnú spoluprácu týkajúce sa colných požiadaviek na obchodné faktúry môže prijať spoločenstvo s okamžitou platnosťou, ROZHODLA TAKTO: Článok 1 Odporúčanie Rady pre colnú spoluprácu zo 16. mája 1979, týkajúce sa colných požiadaviek na obchodné faktúry sa týmto prijíma v mene spoločenstva s okamžitou platnosťou. Text uvedeného odporúčania je pripojený k tomuto rozhodnutiu. Článok 2 Predseda Rady určí osobu splnomocnenú oznámiť Generálnemu sekretariátu Rady pre colnú spoluprácu, že odporúčanie uvedené v článku 1 bolo prijaté spoločenstvom s okamžitou platnosťou. V Luxemburgu 14. júna 1982 Za Radu predseda P. de Keersmaeker -------------------------------------------------- ODPORÚČANIE RADY PRE COLNÚ SPOLUPRÁCU ZO 16. MÁJA 1979, KTORÉ SA TÝKA COLNÝCH POŽIADAVIEK NA OBCHODNÉ FAKTÚRY RADA PRE COLNÚ SPOLUPRÁCU, so želaním zjednodušiť medzinárodný obchod umožnením zavedenia moderných metód reprodukcie a prenosu údajov pre obchodnú sféru, zohľadňujúc, medziiným, úsilie na medzinárodnej úrovni, zamerané na to, aby bolo možné všetky doklady potrebné pre transakcie v medzinárodnom obchode pripraviť na jednom mieste jednotnou metódou, zohľadňujúc odporúčanie týkajúce sa uvádzania podpisov a overovania, prijaté v marci 1979 Pracovnou skupinou pre zjednodušenie medzinárodných obchodných postupov hospodárskej komisie pre Európu, v ktorom sa osobitne zdôrazňuje, že univerzálne prijatie mechanických alebo elektronických metód prenosu údajov si vyžaduje zmeny súčasnej praxe vlastnoručných podpisov, vzhľadom k tomu, že požiadavka pripojenia podpisu na obchodnú faktúru na colné účely nie je žiadnou osobitnou zárukou jej správnosti, ODPORÚČA, ABY ČLENSKÉ ŠTÁTY: 1. prijali obchodné faktúry vyhotovené akýmkoľvek spôsobom, napríklad metódou jednotného postupu, v prípadoch, ak sa predloženie obchodnej faktúry požaduje v súvislosti s prepustením tovaru; 2. nepožadovali na colné účely pripojenie vlastnoručného podpisu na obchodnú faktúru, predkladanú podporne k colnému vyhláseniu, POŽADUJE aby členské štáty, ktoré prijmú toto odporúčanie, oznámili generálnemu tajomníkovi, že ho prijali, oznámili mu dátum od ktorého budú odporúčanie uplatňovať, ako aj podmienky jeho uplatňovania. Generálny tajomník tieto skutočnosti oznámi colným správam členských štátov. --------------------------------------------------
Úradný vestník L 343 , 04/12/1982 S. 0024 - 0025

Fínske špeciálne vydanie: Kapitola 3 Zväzok 15 S. 0190

Španielske špeciálne vydanie: Kapitola 03 Zväzok 26 S. 0149

Švédske špeciálne vydanie: Kapitola 3 Zväzok 15 S. 0190

Portugalské špeciálne vydanie Kapitola 03 Zväzok 26 S. 0149



Rozhodnutie Komisie zo 17. novembra 1982 o zozname zariadení v Svazijskom kráľovstve, ktoré boli schválené na účely dovozu čerstvého mäsa do spoločenstva (82/814/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o zdravotných problémoch a problémoch veterinárnych inšpekcií pri dovoze hovädzieho dobytka a ošípaných a čerstvého mäsa z tretích krajín [1], najmä na jej články 4 ods. 1 a 18 ods. 1 písm. a) a b), keďže zariadenia v tretích krajinách nemôžu byť oprávnené na vývoz čerstvého mäsa do spoločenstva pokiaľ nesplnia všeobecné a špeciálne podmienky stanovené v smernici 72/462/EHS; keďže Svazijsko navrhlo, v súlade s článkom 4 ods. 3 smernice 72/462/EHS, jedno zariadenie oprávnené na vývoz do spoločenstva; keďže miestna návšteva spoločenstva ukázala, že hygienická úroveň tohto zariadenia je postačujúca a môže byť preto schválené v súlade s článkom 4 ods. 1 spomenutej smernice, pre dovoz čerstvého mäsa do spoločenstva; keďže treba pripomenúť, že dovoz čerstvého mäsa podlieha aj ďalšej veterinárnej legislatíve spoločenstva, zvlášť pokiaľ ide o požiadavky na ochranu zdravia, vrátane špeciálnych ustanovení pre Dánsko, Írsko a Spojené kráľovstvo; keďže podmienky dovozu čerstvého mäsa zo zariadenia, ktoré je súčasťou prílohy k tomuto rozhodnutiu zostávajú podriadené ustanoveniam uvedeným inde a všeobecným ustanoveniam zmluvy; keďže dovoz z tretích krajín a následný vývoz do iných členských štátov niektorých druhov mäsa, ako je mäso vážiace menej ako 3 kilogramy, alebo mäso obsahujúce rezíduá z určitých látok, ktoré zatiaľ nie sú upravené harmonizovanými normami spoločenstva, zostávajú podriadené zákonodarstvu v oblasti zdravotníctva dovážajúceho členského štátu; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Zariadenie vo Svazijsku, ktoré je uvedené v prílohe, sa týmto schvaľuje pre dovoz čerstvého mäsa do spoločenstva podľa uvedenej prílohy. 2. Dovoz zo zariadenia podľa odseku 1 zostáva podriadený veterinárnym ustanoveniam spoločenstva uvedeným inde, a zvlášť tých ustanovení, ktoré sa týkajú požiadaviek ochrany zdravia. Článok 2 Členské štáty zakážu dovoz čerstvého mäsa pochádzajúceho zo zariadenia iného, ako je zariadenie uvedené v prílohe. Článok 3 Toto rozhodnutie sa bude uplatňovať od 1. januára 1983. Článok 4 Toto rozhodnutie je adresované členským štátom. V Bruseli 17. novembra 1982 Za Komisiu Poul Dalsager člen Komisie [1] Ú. v. ES L 302, 31.12.1972, s. 28. -------------------------------------------------- PRÍLOHA ZOZNAM ZARIADENÍ HOVÄDZIE MÄSO číslo | zariadenie | adresa | Bitúnky SG1 | Svazijská mäsová obchodná spoločnosť s.r.o. | Manzini | --------------------------------------------------
Úradný vestník L 047 , 19/02/1983 S. 0025 - 0025

Fínske špeciálne vydanie: Kapitola 3 Zväzok 15 S. 0239

Švédske špeciálne vydanie: Kapitola 3 Zväzok 15 S. 0239



Rozhodnutie Komisie z 1. februára 1983 o veterinárnych podmienkach a udeľovaní veterinárnych osvedčení pre dovoz čerstvého mäsa z určitých tretích krajín (83/70/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka a ošípaných a čerstvého mäsa z tretích krajín [1], najmä na jej články 16 a 28, keďže rozhodnutia Komisie 78/693/EHS [2], 78/694/EHS [3], 78/695/EHS [4], 79/238/EHS [5], 79/543/EHS [6], 79/544/EHS [7], 81/526/EHS [8], 81/545/EHS [9], 81/546/EHS [10] a 81/547/EHS [11] ustanovili veterinárne podmienky a požiadavky na udeľovanie veterinárnych osvedčení pre dovoz čerstvého mäsa z Argentíny, Brazílie, Uruguaja, Paraguaja, Španielska, Čile, Švajčiarska, Bulharska, Rakúska a Juhoslávie; keďže osobitné podmienky boli ustanovené v uvedených rozhodnutiach pre určité členské štáty v súlade s podmienkami uplatniteľnými na obchod v rámci spoločenstva; keďže Rada prostredníctvom smernice 82/893/EHS [12] súhlasila s rozšírením uplatňovania týchto osobitných podmienok; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. V článku 2 rozhodnutí 78/693/EHS, 78/694/EHS a 78/695 týkajúcich sa Argentíny, Brazílie a Uruguaja sa dátum "31. decembra 1982" týmto nahrádza dátumom "31. decembra 1983". 2. Článok 4 rozhodnutí 78/693/EHS, 78/694/EHS, 78/695/EHS, 79/238/EHS, 79/543/EHS, 79/544/EHS a 81/526/EHS týkajúcich sa Argentíny, Brazílie, Uruguaja, Paraguaja, Španielska, Čile a Švajčiarska sa týmto nahrádza takto: "Článok 4 Toto rozhodnutie sa opätovne preskúma vzhľadom na jeho prispôsobenie pravidlám spoločenstva o kontrole a eradikácii slintačky a krívačky v rámci spoločenstva." 3. Článok 4 rozhodnutí 81/545/EHS, 81/546/EHS a 81/547/EHS týkajúcich Bulharska, Rakúska a Juhoslávie sa týmto nahrádza takto: "Článok 4 Toto rozhodnutie sa opätovne preskúma vzhľadom na jeho prispôsobenie pravidlám spoločenstva o kontrole a eradikácii slintačky a krívačky v rámci spoločenstva." Článok 2 Toto rozhodnutie je adresované členským štátom. V Bruseli 1. februára 1983 Za Komisiu Poul Dalsager člen Komisie [1] Ú. v. ES L 302, 31.12.1972, s. 28. [2] Ú. v. ES L 236, 26.8.1978, s. 19. [3] Ú. v. ES L 236, 26.8.1978, s. 29. [4] Ú. v. ES L 236, 26.8.1978, s. 37. [5] Ú. v. ES L 53, 3.3.1979, s. 33. [6] Ú. v. ES L 146, 14.6.1979, s. 18. [7] Ú. v. ES L 146, 14.6.1979, s. 24. [8] Ú. v. ES L 196, 18.7.1981, s. 19. [9] Ú. v. ES L 206, 27.7.1981, s. 1. [10] Ú. v. ES L 206, 27.7.1981, s. 7. [11] Ú. v. ES L 206, 27.7.1981, s. 15. [12] Ú. v. ES L 378, 31.12.1982, s. 57. --------------------------------------------------